Ariel Henry

Ariel Henry (☆ 6 di novèmber 1949) ta un neurosiruhano i politiko haitiano, kende  tabata promé minister i presidente interino di Haiti despues di e asesinato di Jovenel Moïse, desde desde 20 di yüli 2021 te ku su renunsia formal ofisial dia 24 di aprel 2024. Haiti PM vows to work to hold elections 'as quickly as possible', Al-Jazeera (28 yüli 2021). Rekuperá 4 september 2021. Kurmanaev, Anatoly, Assassination Mastermind May Still Be at Large, Haiti's Caretaker Leader Says, The New York Times (4 ougùstùs 2021). Rekuperá 4 september 2021. E tabata tambe minister interino di Interior i Komunidatnan Territorial for di 14 novèmber 2022 te na su renunsia dia 24 di aprel 2024.

Apesar di posee un legitimidat limitá, Henry inisialmente a keda na poder dor di divishon den e oposishon i dor di e akuerdonan di 11 di sèptèmber 2021 i despues di 21 di desèmber 2022. Sinembargo e no ta logra, manera previsto, pa ehekutá e programa di Jovenel Moïse, esta e adopshon di un konstitushon nobo pa medio di un referèndum sigui pa elekshon.

Despues e ta bira enbolbí den un kontroversia debí ku el a nenga di kooperá ku e outoridatnan riba su lasonan ku Joseph-Félix Badio, un di e sospechosonan akusá di orkestrá e asesinato di Moïse.  Ofisialnan ku a investigá e kaso a sospechá ku Henry tabata envolví den planifikashon di e asesinato.

Dia 11 di mart 2024, Henry a anunsiá ku e lo a renunsia ora un konseho presidensial di transishon a ser kreá, i dia 25 di aprel el a presentá su renunsia den un karta firmá 24 di aprel na Los Angeles. Henry su gabinete a nombrá Michel Patrick Boisvert, minister di Ekonomia i Finansa, komo  promé minister interino.

Category:Hende
Category:Politiko
Category:Haiti